Listalla on henkilöitä, jotka on tarkoitus karkottaa välittömästi Schengen-alueelta, mutta joilla on mahdollisuus päästä maahan, jos he hakevat turvapaikkaa.

Etsintäkuulutetun kiinniotto mahdollinen



Poliisi voi ottaa turvapaikanhakijan kiinni, jos hän on kansainvälisen rikospoliisijärjestön Interpolin etsintäkuuluttama tai toinen valtio on tehnyt hänestä luovutuspyynnön, kertoo rikosylikomisario Hannu Kautto keskusrikospoliisista.

– Turvapaikanhakuprosessi saatetaan päätökseen, vaikka hakija otettaisiinkin kiinni ja mahdollisesti vangittaisiin. Jos henkilö tosiasiallisesti tarvitsee suojelua, hän voi saada turvapaikan luovutuspyynnöstä, etsintäkuulutuksesta tai maahantulokiellosta huolimatta, Kautto sanoo.

